# **A Magyarhoni Földtani Társulat, mint kiemelkedően közhasznú szervezet**

**2006. évi tevékenységéről szóló**

### KÖZHASZNÚSÁGI JELENTÉSE

Az 1997. évi CLVI. tv. 19. § (1) bekezdése alapján „a közhasznú szervezet köteles az éves beszámoló jóváhagyásával egyidejűleg közhasznúsági jelentést készíteni”. A jelentés tartalmát tv. 19. § (3) bekezdése határozza meg.

A beszámoló ennek megfelelően készült:

**1. Számviteli beszámoló**

* A 8/1996. (124) Kormányrendelet előírásai szerint a 2006. gazdálkodási évről egyszerűsített éves beszámoló mérleget és eredmény-kimutatást készítettünk. Ezek a közhasznúsági jelentés mellékletei.
* Tartós adományozásra szerződéskötés nem történt.
* Két főfoglalkozású dolgozó mellett megbízási szerződéssel is történt foglalkoztatás.

**2. Költségvetési támogatás felhasználása, a vagyonfelhasználásával kapcsolatos kimutatás,** a célszerinti juttatások kimutatása.

* Költségvetési támogatás felhasználása:

Az adófizető állampolgárok egy része a személyi jövedelemadójuk 1 %-ának felajánlásakor a Magyarhoni Földtani Társulatot jelölte meg, ez az összeg 2006-ban 780.216,- Ft volt. A támogatást a Társulat Hírlevelének előállítására, postaköltségére, szaküléseink költségeire fordítottuk.

* A vagyon felhasználásával kapcsolatos kimutatás eFt-ban

|  |  |  |
| --- | --- | --- |
| Pénzeszközök | 2006. január 1. | 2006. december 31. |
| Folyószámlán, Budapest |  7.164 |  3.248 |
| Folyószámlán Területi Szervezetek |  49 |  33 |
| Közérdekű kötelezettségváll, folyószámlán |  184 |  0 |
| Budapest Értékpapír |  7.274 |  11.285 |
| Lekötött betét, Szegeden |  1.147 |  1.005 |
| Pénztár Budapest |  32 |  149 |
| Pénztár Területi Szervezet |  142 |  95 |
| Valutapénztár Budapest |  101 |  178 |
| Összesen: |  16.093 |  15.993 |

**Bevételek eFt-ban:**

|  |  |  |  |
| --- | --- | --- | --- |
| Megnevezés | **2005. évi tény** | **2006. évi tény** | **2006/2005%** |
| **1.** | **Egyéni tagdíj** |  **2.657** |  **2.843** | **107** |
| **2.** | **Szervezeti tagok tagdíja** |  **4.350** |  **3.150** | **72** |
| **3.** | **Működési egyéb bevételek** |  **288** |  **673** | **234** |
| **4.** | **Rendezvények árbevételei** |  **3.223** |  **8.253** | **256** |
| **5.** | **Közhasznú célra kapott támogatás\*** |  **6.319** |  **6.354** | **101** |
| **6.** | **Pénzügyi műveletek bevételei (kamat, árfolyambevétel)** |  **554** |  **337** | **61** |
| **7.** | **K+F (megbízásos munkák)** |  **7.550** |  **2.770** | **37** |
| **8.** | **Összesen:** |  **24.941** |  **24.380** | **98** |

**Kiadások eFt-ban:**

|  |  |  |  |
| --- | --- | --- | --- |
| **Megnevezés** | **2005. évi tény** | **2006. évi** **tény** | **2005/2006%** |
| **1.** | **Eszközök, irodaszerek, anyagok** | **240** | **385** | **160** |
| **2.** | **Javítások, karbantartás** | **233** | **165** | **71** |
| **3.** | **Belf. + Külf. kiküldetés** | **6** | **159** | **2.650** |
| **4.** | **Nyomda, sokszorosítás** | **1.245** | **1.492** | **120** |
| **5.** | **Posta, telefon, fax** | **1.308** | **1.286** | **98** |
| **6.** | **Könyvek, kiadványok** | **61** | **2** | **3** |
| **7.** | **Szállítás, rakodás** | **11** | **0** | **-** |
| **8.** | **Tagsági díj MTESZ** | **132** | **132** | **1** |
| **8/A** | **Nemzetközi tagdíj** | **459** | **150** | **33** |
| **9.** | **Hirdetés** | **25** | **30** | **120** |
| **10.** | **Egyéb igénybevett \* szolgáltatások**  | **2.346** | **2.588** | **110** |
| **11.** | **Bankköltség** | **281** | **250** | **89** |
| **12.** | **Hatósági díjak** | **23** | **6** | **26** |
| **13.** | **Bérköltség + járulékok** | **4.778** | **5.174** | **108** |
| **14.** | **Pályázati díjak + társ. jut.** | **148** | **146** | **99** |
| **15.** | **Reprezentációs költség** | **694** | **634** | **91** |
| **16.** | **Saját gépkocsi használat** | **311** | **444** | **143** |
| **17.** | **Könyvvizsgálat, könyvviteli szolg.+pü.szolg.+humánpol.sz.** | **531** | **622** | **117** |
| **18.** | **Étkezési hozzájárulás** | **88** | **99** | **112** |
| **19.** | **Értékcsökkenési leírás** | **90** | **100** | **111** |
| **20.** | **Területi szervezetek költségei** | **118** | **203** | **172** |
| **21.** | **Rendezvények kiadásai** | **2.080** | **6.593** | **317** |
| **22.** | **Egyéb ráfordítások, adók, kult. járulék, árfolyamveszteség** | **814** | **923** | **113** |
| **23.** | **K+F megbízásos munka** | **6.359** | **2.508** | **39** |
| **24.** | **Összesen:** | **22.381** | **24.091** | **108** |

* **Célszerinti juttatások kimutatása**

***Tudományos tevékenység:***

 Lapkiadásra fordított összeg: 2.297.137,- Ft

Kimutatás a közhasznú célra kapott támogatásokról

 Az adók 1 %-ából származó költségvetési támogatás 793.159,- Ft

 Központi költségvetési szervtől kapott támogatás 158.355,- Ft

 Elkülönített állami pénzalaptól 1.600.000,- Ft

 Egyéb jogi személyektől 3.660.000,- Ft

 Magánszemélyektől 143.000,- Ft

A támogatást támogatóink mindegyikétől a Társulat Alapszabályában rögzített tevékenységének működési költségeihez való hozzájárulásként kaptuk. Ezen belül egyes esetekben meghatározott cél megjelölésével:KPI nemzetközi tagdíj (EFG) 158.000,- Ft

 Koch Sándor Alapítvány (Őslénytani Vándorgyűlés) 30.000,- Ft

 Hantken Miksa Alapítvány (Őslénytani Vándorgyűlés) 30.000,- Ft

 MOL Rt. (Földtani Közlöny) 2.200.000,- Ft

 MOL Rt. (rendezvény) 1.000.000,- Ft

 Magyar Földtanért Alapítvány (Vendl Mária szobor) 250.000,- Ft

 Golder Kft. (rendezvény) 150.000,- Ft

**3. A közhasznú szervezet vezető tisztségviselőinek nyújtott juttatások:**

A Magyarhoni Földtani Társulat vezető tisztségviselői 2006. évben célszerinti juttatásban nem részesültek.

**4. Beszámoló a közhasznú tevékenységről:**

1. **Tudományos tevékenység, kutatás (3)**

A Társulat alaptevékenysége, hogy a földtan területén az új kutatási eredmények bemutatása érdekében szaküléseket, vitaüléseket, konferenciákat szervez, szakosztályokat, területi szervezeteket működtet. Ezeket a programokat a kéthavonta megjelenő Hírlevelünk és a honlapunkon folyamatosan tesszük közzé.

Néhány kiemelés a **2006. évi nagyrendezvényekből:**

|  |  |  |
| --- | --- | --- |
| Január 12. | II. Úrkút Ankét | Ásványtan-Geokémiai Szakosztály – Agyagásványtani Szakosztály, MTA Geokémiai Kutató Intézet – Mangán Kft. |
| Március 31.– Április 1. | Ifjú Szakemberek Ankétja  | MGE - MFT |
| Április 21. | Könyv- és Térkép bemutató„A FÖLD NAPJA” alkalmából | MÁFI - MFT |
| Április 24. | II.Szent György napi bauxit-találkozó | Tudománytörténeti Szakosztály |
| Május 11. | GEOBÖRZE | MFT Ifjúsági Alapítvány |
| Május 18–20. | X. Geomatematikai Ankét | Geomatematikai és Számítástechnikai Szakosztály |
| Május 18–20. | 9. Magyar Őslénytani Vándorgyűlés | Őslénytani-Rétegtani Szakosztály |
| Június 16–17. | A Kiskunsági Nemzeti Park elmúlt 30 éve a földtani tevékenység tükrében | Alföldi Területi Szervezet |
| Augusztus 20–25. | HUNGEO-2006. Magyar Földtudományi Szakemberek VIII. Világtalálkozója | HUNGEO Tudományos és Oktatási Program |
| Szeptember 21–23. | Szellemi és földtani erőforrások a XXI. században - Vándorgyűlés | MGE-MFT-OMBKE-SPE |
| Október 12. | Mérnökgeológiai – Kőzetmechanikai Konferencia – 2006. | Mérnökgeológiai és Környezetföldtani Szakosztály |
| Október 16. | Ünnepi ülés az 1956-os forradalom 50. évfordulója tiszteletére | Tudománytörténeti Szakosztály |
| November 8. | „A Föld és az élet fejlődése” a Magyar Tudomány Ünnepe | MTA Földtudományok Osztálya – MFT - MGE |

1. **Nevelés és oktatás, képességfejlesztés, ismeretterjesztés (4)**

2006. március 31. – április 1. Balatonkenesén került megrendezésre XXXVII. Ifjú Szakemberek Ankétja fiatal geológus és geofizikus hallgatók és szakemberek részvételével, összesen 33 előadás hangzott el, 10 fiatal pedig poszter előadást mutatott be. A rendezvény évek óta egy előadói verseny is, amely elméleti, gyakorlati és poszter szekcióban zajlik.

Az alábbi fiatal tagtársaink értek el helyezést:

Elméleti kategória

II. díj: Babenszky Eszter: Geospeedometry – egy új eszköz az alsó kéreg eredetű xenolitok vizsgálatában

Gyakorlati kategória

I. díj: Nagy István: A turci (Turţ, Szatmár megye) bányászat a környezeti hatások szempontjából

III. díj: Benkó Zsolt – Molnár Ferenc: Több fázisú magmás-hidrotermális tevékenység rekonstrukciója a Velencei hegységben

Poszter kategória

I. díj: Berkesi Márta: Tihanyi peridotit xenolitok CO2 - zárványainak vizsgálata: fosszilis nyomásbecslés a felsőköpenyben

II. díj: Makádi László: Egy új moszaszaurusz a felső-kréta Csehbányai Formációból (Bakony)

III. díj: Szinger Balázs: Kora-kréta foraminiferák a mecseki atoll környezetéből (Márévári-völgy, Mecsek-hegység)

Közönségdíj: Bári Enikő: Telkibánya - a káliumdúsulás földtani jellegei a geológiai, geokémiai és geofizikai vizsgálatok összehasonlító értékelése alapján

**Különdíjak:**

**MÁFI** Virág Attila – Sóron András Szabolcs: Matematikai módszerek alkalmazása a tafonómiában

**MOL Rt.** Vass István: Repedéshálózatok perkoláció alapú osztályozása és hidrodinamikája

**MGSz** Gyenes Gáborné – Bucsi Szabó László: A Szatmárcseke-Tiszakóród távlati vízbázis geofizikai kutatása

**MFT** Mindhárom kategóriában a legmagasabb helyezést elért geológus fiatal a Magyarhoni Földtani Társulat 2007. évi Közgyűlésén bemutathatja nyertes előadását

**Toreador Magyarország** Simon Szilvia: Gravitációs és túlnyomásos áramlási rendszerek kapcsolata a Duna-Tisza közi Kelemen-szék tónál

Társulatunk Ifjúsági Alapítványa 2006. május 11-én GEOBÖRZE címmel cégbemutatót és konzultációt szervezett. A GEOBÖZE célja a geo-szakirányokon jelenleg képzésben résztvevő diákok, illetve a már diplomával rendelkezők megismertetése a geológia és a geofizika területén tevékenykedő vállalkozókkal, az állások és munkák jellegével. Lehetőséget adtunk cégeknek, hogy előadás-, poszter-, bemutatóval és kiállítások formájában megismertessék tevékenységüket. A résztvevő fiatalok pedig információt kapjanak az elvárásokról, a különböző területeken meglévő lehetőségekről. Ezen a rendezvényen került bemutatásra a megváltozott egyetemi képzési struktúra (BSc, MSc rendszer) is. Így a cégek is betekintést kaptak a jövő generációinak szakmai képzésébe.

2006. június 26-án három egyetem közös szervezésében (NyME, SZE, ME) hidrodinamikai és transzportmodellezés kurzus indult, melynek folytatása lesz fél év múlva.

2006-ban a Társulat Elnöksége 300.000 Ft értékben pályázatot írt ki „Doktori kutatási témák” támogatására. A pályázat eredményeként az alábbi témákhoz tudtunk kisebb összegekkel hozzájárulni. Az elnyert összeget kizárólag dologi költségekre lehetett fordítani.

Raucsikné Varga Andrea Beáta az ELTE TTK Földtudományi Doktori Iskola PhD hallgatója, a „Dél-dunántúli paleozoós – alsó-triász sziliciklasztos kőzetek kőzettani és geokémiai vizsgálata” témájú munkájához 100.000 Ft;

Szilágyi Veronika az ELTE TTK Földtudományi Doktori Iskola PhD hallgatója, a „Preinka és inka kori kerámiák összehasonlító archeometriai vizsgálata (Paria-Cochabamba, Bolívia)” témájú terepi kutatásához 80.000 Ft;

Kern Zoltán az ELTE TTK Földtudományi Doktori Iskola PhD hallgatója, a „Klíma- és környezetváltozások nyomai rétegzett anyagokban” témájú munkájához 60.000 Ft;

Kövér Szilvia MTA ELTE Geológiai Kutató Csoport „A Rudabányai-hegység szerkezetföldtani vizsgálata” témájú dolgozatának megvalósításához 60.000 Ft.

**C. Környezet- és természetvédelem (8-9)**

A Társulat tevékenységére általánosan jellemző a környezettudománnyal és természetvédelemmel kapcsolatos tevékenység, amelyet a szakosztályainkban és a területi szervezeteinkben folyó munkák igazolnak.

Január 30-31-én „Geotermia és Környezetipar a XXI. században” címmel konferenciát és szakkiállítást szerveztünk. A konferencia az Alföld hévíz adottságainak, kitermelési lehetőségeink bemutatásáról, a geotermikus rendszerek típusairól, hazai alkalmazási területeiről és kihasználási lehetőségeinek tapasztalatairól, gazdaságosságának, hatékonyságának fokozásáról, valamint a jogi szabályozások és támogatások rendszeréről szólt. Geotermális energiaforrásainknak egyik legnagyobb felhasználója a mezőgazdaság.

Március 30-án az Észak-Magyarországi Területi Szervezetünk előadóülésén a talajvízszennyezés kérdéseit vitattuk meg egy esettanulmány kapcsán.

A Mérnökgeológiai és Környezetföldtani Szakosztályunk 2006. április 24-i előadóülésén az M3-as autópálya burkolatának környezetföldtani vizsgálatával foglalkozott.

**D. A határon túli magyarokkal kapcsolatos tevékenység (13)**

Ez irányú tevékenységünk három szálon valósul meg. Évente tapasztalatcserét folytatunk az Erdélyi Magyar Műszaki Tudományos Társaság Földtani Szakosztályával. 2006-ban is részt vettünk előadásokkal, bemutatókkal az éves Konferenciájukon 2006. április 6-9. között Sepsiszentgyörgyön.

2006. augusztus 20–25. között került megrendezésrea Társulat által működtetett, HUNGEO Tudományos és Oktatási Program keretében a Magyar Földtudományi Szakemberek VIII. Világtalálkozója Pécsett.

A konferencián 10 plenáris előadás mellett a szekciókban 58 előadás és 20 poszter bemutatása történt meg. A konferencián 6 szekció működött: földrajz, földtan, meteorológia, térképtudomány-térinformatika, oktatás és környezettudomány.

A két előadói napot, két szakmai kirándulás követte, 23-án Mecsek hegységben és környékén,
24-25-én Zágráb és környéke földtudományi érdekességeivel ismerkedhettek a résztvevők.

Október 26-28-án tagjaink részt vettek, előadásokat tartottakVIII. Székelyföldi Geológus Találkozón Csíkszeredán

A Közhasznúsági jelentést a MFT Elnöksége 2007. március 20.-i ülésén elfogadta. A Közgyűlés elé terjeszthető.

Budapest, 2007. március 20. Dr. Haas János

 elnök